# Bostonin kuristaja

### Wikipedia

Bostonin kuristaja on nimi, joka annettiin 1960-luvulla Bostonissa toimineelle sarjamurhaajalle.

Kolmetoista naista murhattiin 14. kesäkuuta 1962 - 4. tammikuuta 1964 välisenä aikana Bostonin alueella. Uhrien iät vaihtelivat 19 vuodesta aina 85 vuoteen. Jokainen uhri murhattiin omassa asunnossaan, heidät oli raiskattu ja sitten kuristettu vaatekappaleilla kuoliaaksi. Koska murtojälkiä ei löytynyt, uhrit ilmeisesti tunsivat hyökkääjän tai ainakin päästivät hänet sisään vapaaehtoisesti.

27. lokakuuta 1964 etsiväksi tekeytynyt tuntematon mies pääsi erään nuoren naisen asuntoon. Hän sitoi uhrinsa sänkyyn ja raiskasi tämän, mutta yhtäkkiä hän keskeytti toimensa ja lähti paikalta anteeksipyydellen. Poliisi otti naisen kuvauksen perusteella kiinni Albert De Salvon (3. syyskuuta 1930 - 26. marraskuuta 1973). Kun hänen valokuvansa julkistettiin, lukuisat naiset tunnistivat hänet samaksi mieheksi, joka oli käynyt heidän kimppuunsa. De Salvo tuomittiin 1967 elinkautiseen, ja hänet murhattiin selliinsä kuusi vuotta myöhemmin.

Ei ole täysin varmaa, oliko De Salvo itse asiassa Bostonin kuristaja. Mary Sullivanin tapauksessa lähes 40 vuotta myöhemmin suoritetut DNA-testit osoittavat, että De Salvo ei ollut vastuussa hänen kuolemastaan. De Salvo antoi myös itse ymmärtää, että hän suojeli oikeaa murhaajaa.

1968 tapauksesta tehtiin elokuva, jossa De Salvoa esitti Tony Curtis. Muissa osissa nähtiin Henry Fonda ja George Kennedy.

Haettu osoitteesta http://fi.wikipedia.org../../../b/o/s/Bostonin_kuristaja.html

Luokat: Yhdysvaltalaiset sarjamurhaajat | Elinkautisvangit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Nederlands